作者：勿翁
词牌/韵律：贺新郎

paragraphs: 庭外潇潇雨。
对空山、再度端阳，悄无情绪。
旧日文君今瘦损，寻旧曲、不成腔谱。
更不周郎回顾。
尚喜庭萱春未老，捧蒲觞、细细歌金缕。
儿女醉，笑还语。
醉馀更作婆娑舞。
又谁知、灵均心事，菊英兰露。
最苦当年哀郢意，因甚夫君未许。
却枉使、蛾眉见妒。
在再章台才十载，笑关河、失报应旁午。
愁读到，楚辞句。